ژاں پال سارتر

**ژاں پال سارتر** یا **ژاں پال سارت** یا **ژاں پال ساختخ** ایک مشہور فرانسیسی فلسفی تھے۔
## ابتدائی زندگی
مشہور فرانسیسی فلسفی۔ ژاں پال سارتر پیرس میں پیدا ہوئے تھے۔ ان کے والد بحری فوج میں افسر تھے لیکن ابھی سارتر ایک سال ہی کے تھے کہ ان کے والد کا انتقال ہو گیا اور ان کی پرورش ان کی والدہ نے کی۔ ان کا بچپن اپنے نانا کے گھر میں گذرا جہاں ایک بڑاکتب خانہ تھا جس میں سارے سارے دن سارتر دنیا بھر کے موضوعات کی کتابیں پڑھتے رہتے تھے اور مضامین لکھتے رہتے تھے۔ یہی وجہ ہے کہ نوعمری ہی میں انھیں بقول ان کے ادب کے جنون کا مرض لاحق ہو گیا تھا۔ مطالعہ اور تحریر کے اسی جنون کی بدولت سارتر سن ستر کے عشرے میں بینائی سے یکسر محروم ہو گئے۔

## تعلیم
سارتر نے پیرس کے اعلیٰ تعلمی ادارہ ایکول نارمیل سوپئیریر میں فلسفہ کا مطالعہ کیا۔ اسی دوران ان کی خاتون فلسفی سیمون ڈی بوور سے ملاقات ہوئی جو سن انیس سو اسی میں سارتر کی وفات تک ان کی رفیقہ رہیں۔
jamal guapo
# j1

## قید و بند
انیس سو اکتیس سے انیس سو پینتالیس تک سارتر درس وتدریس سے منسلک رہے اور اس دوران انھوں نے مصر، یونان اور اٹلی کے دورے کیے۔ دوسری عالم گیر جنگ کے دوران سارتر کو جرمن فوج نے گرفتار کر لیا اور ایک سال تک جرمنی میں نظر بند رہے۔ قید سے فرار کے بعد انھوں نے فرانس پر جرمنی کے قبضہ کے خلاف مزاحمتی تحریک میں حصہ لیا اور جنگ کے بعد انھوں نے سیمون ڈی بوور کے ساتھ مل کر ’لا تیمپ موردرن‘ یعنی ’عصرِ جدید‘ کے نام سے بائیں بازو کا ایک جریدہ نکالا جو جنگ کے بعد کے دور کے نئے نظریات کا نقیب مانا جاتا ہے۔

اس جریدہ میں مشہور فلسفی مارلو پونتی اور البرٹ کامیو کی وہ نگارشات شائع ہوئیں جنھوں نے پچھلی صدی کے وسط میں ایک ایسا فکری انقلاب برپا کیا جس نے انسانی سوچ کی نئی راہیں تراشی ہیں۔

## کامل آزادی کا فلسفہ
سارتر کا پہلا ناول ’لا ناوسی‘ یا متلی انیس سو اڑتیس میں شائع ہوا جس کا بنیادی تھیم تھا کہ انسان کی زندگی کا کوئی مقصد نہیں اور نہ کوئی معنی۔ انسان کی اقدار کی واحد بنیاد کامل آزادی ہے۔ انسان اپنے جذبات اور خیالات کا خود خالق ہے اور خود اپنے رویوں کا ذمہ دار ہے۔

یہ ناول ان کے فلسفہ موجودیت یاہستی ’ایگزسٹنشلزم‘ کا نقطہ آغاز تھا۔ جس کو انھوں نے انیس سو تینتالیس میں اپنی تصنیف ’وجود اور عدم ‘ میں مزید فروغ دیا۔

اپنے فلسفہ ہستی کی سارتر نے یہ وضاحت کی کہ گو ہر شخص اپنا وجود رکھتا ہے لیکن کسی دوسرے کو اس کے کردار، اس کی منزل اور اس کی زندگی کی سمت متعین کرنے کا قطعی کوئی حق نہیں۔ یہ حق اور اختیار صرف اسی فرد کو ہی حاصل ہے اور اس حق کے استعمال کی کلی ذمہ داری اسی شخص کو حاصل ہے۔

اس فلسفے کا بنیادی مقصد انسان کی کامل آزادی ہے۔ سارتر کے مطابق ناقص عقیدہ ’مووے فوئی‘ خود فریبی ہے کہ ہم یہ سوچ کر اپنے کرب سے نجات حاصل کریں کہ ہم آزاد نہیں اور ہمیں حالات پر کوئی اختیار نہیں۔ یہ بات اپنے آپ کو دھوکا دینے کے مترادف ہے کہ ہم یہ یقین کر لیں کہ حالات اور زندگی ہمارے کردار، ہمارے روئیے اور طرز عمل کو متعین کرتے ہیں۔

غرض سارتر کا استدلال ہے کہ انسان کو اپنی ہستی اور وجود پر غور اور تجسس پر وقت ضائع نہیں کرنا چاہیے بلکہ اپنے وجود کو ایک حقیقت تسلیم کرلینا چاہیے اور اسی کے ساتھ یہ حقیقت بھی کہ انسان آپ اپنا معمار ہے، اپنے کردار کا اور اس کی یہ ذمہ داری ہے کہ وہ آپ اپنی زندگی کی سمت متعین کرے۔ یوں ہم سب آزاد ہیں، مکمل اور بھر پور طور سے۔

سارتر گو مارکسزم اور سوشلزم کے زبردست حامی تھے لیکن وہ کمیونسٹ پارٹی یا بائیں بازو کی کسی اور جماعت سے وابستہ نہیں رہے۔ البتہ وہ اپنے آپ کو فرانسیسی کمیونسٹ پارٹی کا ’ہم سفر‘ ضرور کہتے تھے۔

## مارکسزم کے زبردست حامی
گو سن انیس سو تریپن میں اسٹالن کے انتقال کے بعد انھوں نے سوویت یونین کا دفاع کیا لیکن سویت نظام پر تنقید کے حق کی بھی حمایت کی۔

سن انیس سو چھپن میں ہنگری پر سوویت یونین کے حملے کی سارتر نے ڈٹ کر مخالفت کی اور اس کے بعد ہی فرانس کی کمیونسٹ پارٹی سے ان کا فاصلہ بڑھا۔ لیکن سارتر کا کہنا تھا کہ ہمارے دور میں مارکسزم ایک ایسا فلسفہ ہے جس کے آگے جانا ممکن نہیں۔ مارکسزم کا فلسفہ صرف اسی صورت میں انسان کی زندگی سے بے ربط اور بے محل ہوگا جب بنی نوع انسان کی حقیقی آزادی کی بنیاد پر ایک انقلاب برپا ہوگا۔

سارتر سن انیس سو اسّی میں اپنے انتقال تک جنگ کے خلاف تحریکوں میں انتہائی سرگرم رہے۔ چاہے وہ الـجزائر میں حریت پسندوں کے خلاف فرانس کی جنگ ہو یا ویت نام میں کمیونسٹوں کے خلاف امریکیوں کی جنگ یا عربوں کے خلاف فرانس، برطانیہ اور اسرائیل کی جنگ، سارتر ان سب جنگوں کے خلاف مہمات اور مظاہروں میں پیش پیش رہے ہیں۔

انھوں نے انیس سو اڑسٹھ میں فرانس میں طلبہ کی بغاوت کی بھی بھر پور حمایت کی۔

## ادب کا نوبل انعام مسترد کر دیا
سارتر کو سن انیس سو چونسٹھ میں ادب کے نوبل انعام کی پیشکش کی گئی تھی جسے انھوں نے یہ کہہ کر ٹھکرا دیا تھا کہ ایک ادیب کو اپنے آپ کو ایک ادارہ میں تبدیل کرنے کی اجازت نہیں دینی چاہیے۔ اور اپنی کامل آزادی برقرار رکھنی چاہیے۔

سارتر کی شخصیت تہ دار تھی۔ وہ دانشور بھی تھے ایک فلسفی بھی۔ ناول نگار اور حیات نویس بھی تھے۔ سیاسی مہمات اور مظاہروں میں بھی پیش پیش تھے۔ پیانو بھی بہت اچھا بجاتے تھے اور اچھے گلو کار ہونے کا ساتھ اچھے باکسر بھی تھے۔

## مزید دیکھیے
* نوبل ادب انعام
## حوالہ جات

زمرہ:اخلاقیات کے فلسفی
زمرہ:ادب میں نوبل انعام یافتگان
زمرہ:براعظمی فلسفی
زمرہ:بیسویں صدی کے سوانح نگار
زمرہ:بیسویں صدی کے فرانسیسی ڈراما نگار اور ڈراما نویس
زمرہ:بیسویں صدی کے فرانسیسی فلسفی
زمرہ:بیسویں صدی کے فرانسیسی مصنفین
زمرہ:بیسویں صدی کے فرانسیسی ناول نگار
زمرہ:بیسویں صدی کے ملحدین
زمرہ:پیرس کے مصنفین
زمرہ:تاریخ کے فلسفی
زمرہ:تعلیم کے فلسفی
زمرہ:تہذیب کے فلاسفہ
زمرہ:ثقافتی ناقدین
زمرہ:جرمن نژاد فرانسیسی شخصیات
زمرہ:چھوٹے پیغام خانوں کا استعمال کرنے والے مضامین
زمرہ:دوسری جنگ عظیم کی فرانسیسی عسکری شخصیات
زمرہ:سائنسی فلسفی
زمرہ:سیاسی فلاسفہ
زمرہ:فرانسیسی ادبی نقاد
زمرہ:فرانسیسی اشتراکیت پسند
زمرہ:فرانسیسی انسان دوست
زمرہ:فرانسیسی ڈراما نگار اور ڈراما نویس
زمرہ:فرانسیسی سوانح نگار
زمرہ:فرانسیسی شخصیات
زمرہ:فرانسیسی صیہونی
زمرہ:فرانسیسی فلسفی
زمرہ:فرانسیسی کمیونسٹ
زمرہ:فرانسیسی ماہرین عمرانیات
زمرہ:فرانسیسی مرد ڈراما نگار اور ڈراما نویس
زمرہ:فرانسیسی ملحدین
زمرہ:فرانسیسی منظر نویس
زمرہ:فرانسیسی ناول نگار
زمرہ:فرانسیسی نوبل انعام یافتہ
زمرہ:فلاسفہ ادب
زمرہ:فلاسفہ جنسیت
زمرہ:فلاسفہ عقل
زمرہ:فن کے فلسفی
زمرہ:مارکسی انسان دوست
زمرہ:مارکسی مصنفین
زمرہ:ماہرین علمیات
زمرہ:ماہرین مابعد الطبیعیات
زمرہ:ماہرین وجودیات
زمرہ:مذاہب کے نقاد
زمرہ:مرد منظر نویس
زمرہ:مصنفین فلسفہ
زمرہ:معاشرتی علوم کے فلسفی
زمرہ:معاشرتی فلاسفہ
زمرہ:معاشرتی ناقدین
زمرہ:معاصر فلسفی
زمرہ:ملحد فلاسفہ
زمرہ:ملحد مصنفین
زمرہ:مونپارناس قبرستان میں تدفین
زمرہ:نابینا مصنفین
زمرہ:1905ء کی پیدائشیں
زمرہ:1980ء کی وفیات

زمرہ:جنگ مخالف فرانسیسی فعالیت پسند
زمرہ:فرانسیسی مرد منظر نویس
زمرہ:لیسی لے گراں ہائی اسکول کے فضلا
زمرہ:آزادانہ محبت کے حامی